ລັດຖະບານມຽນມາດໍາເນີນການ ກະຈາຍຊັບສິນ ຂອງລັດອອກສູ່ ພາກເອກະຊົນ
ມຽນມາກໍາລັງເຄຶ່ອນໄຫວໄປສູ່ ການປະຕິຮູບເສດຖະກິດ ອັນໂຮມທັງການນໍາ​ເອົາຊັບສິນຂອງລັດ ໃນຈໍານວນ​ຮອດ 90 ເປີເຊັນ ອອກຂາຍ​ໃຫ້​ເອກະ​ຊົນ.
ລັດຖະບານທະຫານມຽນມາກໍາລັງຮີບເຮ່ງ ດໍາເນີນໄປຕາມແຜນການນໍາເອົາຊັບສິນຂອງ ລັດອອກຂາຍໃຫ້ພາກສ່ວນເອກະຊົນ ອັນເປັນສ່ວນນຶ່ງຂອງໂຄງການປະຕິຮູບເສດຖະກິດ ນັ້ນ ພວກນັກວິຈານຫລາຍໆຄົນກ່າວວ່າ ໂຄງການນີ້ເປັນພຽງການໂອນຊັບສິນຕ່າງໆໄປ ໃຫ້ພວກພັນທະມິດຂອງລັດຖະບານທະຫານມຽນມາເທົ່ານັ້ນເພື່ອຮັກສາການຄວບຄຸມເສດ ຖະກິດ ເອົາໄວ້ຄືເກົ່າ ປະເທດມຽນມານັ້ນ ຖືວ່າເປັນປະເທດທີ່ທຸກຈົນທີ່ສຸດປະ ເທດນຶ່ງຂອງໂລກ ແລະລັດຖະບານທະຫານມຽນມາ ເປັນຜູ້ຜູກຂາດຄອບງໍາເສດຖະກິດແຕ່ຝ່າຍດຽວ ແຕ່ວ່າ ເວລານີ້ ລັດຖະບານກໍກໍາລັງເຄຶ່ອນໄຫວໄປສູ່ການ ປະຕິຮູບເສດຖະກິດອັນໂຮມທັງການນໍາເອົາຊັບສິນຂອງລັດ ໃນຈໍານວນຮອດ 90 ເປີເຊັນອອກຂາຍໃຫ້ເອກະຊົນ ໃນຂະນະທີ່ລາຍລະອຽດບໍ່ມີຫລາຍນັ້ນລາຍງານຂອງສື່ ມວນຊົນຢູ່ໃນນະຄອນຢ່າງກຸ້ງເມືອງຫລວງເກົ່າຂອງປະເທດ ເວົ້າວ່າຊັບສິນທີ່ລັດເປັນເຈົ້າຂອງຫລາຍກວ່າ 400 ຢ່າງອັນ ໂຮມທັງສະໜາມບິນ, ຕຶກອາຄານ, ປໍ້ານໍ້າມັນ ແລະດິນ ດອນທີ່ຢູ່ໃກ້ໆກັບທ່າເຮືອໃຫຍ່ນັ້ນ ໄດ້ຖືກຂາຍທອດໄປ ທ່ານ Douglas Clayton ຜູ້ອໍານວຍການຝ່າຍບໍລິຫານ ຂອງກອງທຶນສໍາລັບການລົງທຶນ Leopard Capital ທີ່ ມີຖານຕັ້ງຢູ່ໃນກໍາປູເຈຍກ່າວວ່າການຂາຍຊັບສິນອອກໃຫ້ ເອກະຊົນ ຫລືການກະຈາຍກິດຈະການຂອງລັດໄປສູ່ພາກເອກະຊົນນັ້ນ ຖືເປັນບາດກ້າວ ນຶ່ງໄປສູ່ຄວາມມີປະສິດທິຜົນຫລາຍຂຶ້ນ ຊຶ່ງທ່ານອະທິບາຍວ່າ: ແຕ່ພວກຊ່ຽວຊານກ່ຽວກັບມຽນມາກ່າວວ່າ ການກະຈາຍຊັບສິນຫລືກິດຈະການຂອງລັດ ໄປສູ່ພາກເອກະຊົນດັ່ງກ່າວນັ້ນ ແມ່ນເປັນສ່ວນນຶ່ງຂອງຄວາມພະຍາຍາມຂອງລັດຖະບານ ທະຫານມຽນມາ ເພື່ອກໍາອໍານາດຂອງຕົນຕໍ່ໄປ ຄືພວກເຂົາເຈົ້າກ່າວວ່າ ຊັບສິນສ່ວນໃຫຍ່ ນັ້ນໄດ້ຕົກໄປເປັນຂອງພວກນັກທຸລະກິດ ທີ່ມີຄວາມກ່ຽວພັນກັບຝ່າຍທະຫານໃນຄວາມ ພະຍາຍາມຂອງຝ່າຍທະຫານເພື່ອສ້າງຖານສະໜັບສະໜຸນກ່ອນການເລືອກຕັ້ງເມື່ອປີຜ່ານ ມານີ້ ພວກພັກການເມືອງຕ່າງໆທີ່ໃກ້ຊິດກັບລັດຖະບານທະຫານໄດ້ຊະນະການເລືອກຕັ້ງຄືໄດ້ ຮັບປະມານ 80 ເປີເຊັນຂອງຈໍານວນບ່ອນນັ່ງທີ່ປ່ອຍໃຫ້ປະຊາຊົນເລືອກເອົາ ຄື 75% ຂອງບ່ອນນັ່ງທັງໝົດໃນສະພາໃນການເລືອກຕັ້ງເມື່ອເດືອນພະຈິກປີຜ່ານມານັ້ນ ຊຶ່ງເປັນ ເທື່ອທໍາອິດໃນຮອບ 20 ປີ ສ່ວນບ່ອນນັ່ງອີກ 25% ກໍໄດ້ແຍກໄວ້ໃຫ້ຝ່າຍທະຫານ ອີກຕ່າງຫາກ ພາຍໃຕ້ລັດຖະທໍາມະນູນທີ່ຮ່າງຂຶ້ນມາໃໝ່ ສະພາແຫ່ງຊາດຊຸດໃໝ່ຂອງ ມຽນມາຈະໄຂຂື້ນໃນອາທິດໜ້ານີ້ ນາງ ອາລິຊັນ ວິແຄຣີ ນັກເສດຖະສາດຈາກມະຫາ ວິທະຍາໄລ Macquire University ຂອງອອສເຕຣເລຍກ່າວວ່າ : “” ພວກນັກຊ່ຽວຊານກ່ຽວກັບມຽນມາ ບາງຄົນໃຫ້ຂໍ້ສັງເກດວ່າ ພວກຮັບຊື້ ຊັບສິນຂອງລັດ ແມ່ນມີໂຮມທັງພວກ ບໍລິສັດທີ່ບໍລິຫານໂດຍຝ່າຍທະຫານ ເຊັ່ນ ບໍລິສັດ Union of Myanmar Economic Holdings ຊຶ່ງເປັນບໍລິ ສັດທີ່ຄວບຄຸມເງິນເບ້ຍບໍານານຂອງ ກອງທັບມຽນມາ ແລະບໍລິສັດການ ຮ່ວມມືທາງເສດຖະກິດ ຫລື Myan- mar Economic Corporation ຊຶ່ງເປັນບໍລິສັດທີ່ກໍາກັບດູແລເງິນທີ່ໄດ້ ມາຈາກການຂາຍພວກລັດວິສາຫະກິດ ຕ່າງໆນັ້ນ ນາງ Debbie Stothard ໂຄສົກສໍາລັບເຄືອຂ່າຍ Alternative ASEAN Network ກ່າວວ່າ: “” ທ່ານ Bertil Lintner ນັກແຕ່ງແລະນັກວິຈານກ່ຽວກັບມຽນມາເຫັນພ້ອມນໍາຂໍ້ທີ່ວ່າ ການ ຂາຍຊັບສິນອອກນັ້ນ ຍັງອໍານວຍໃຫ້ການເສດຖະກິດສ່ວນໃຫຍ່ຕົກຢູ່ພາຍໃຕ້ການຄວບຄຸມ ຂອງລັດຖະບານທະຫານຢູ່ ແຕ່ທ່ານກໍກ່າວວ່າ ມັນອາດຈະແຜ້ວທາງໃຫ້ມີການລົງທຶນຂອງ ພາກສ່ວນເອກະຊົນກໍໄດ້ ທ່ານ Peter Gallo ປະຈໍາບໍລິສັດ Pacific Risk ຊຶ່ງເປັນບໍລິສັດໃຫ້ຄໍາປຶກສາໃນເລື້ອງ ຕໍ່ຕ້ານການຟອກເງິນໃນຮ່ອງກົງກ່າວເຕືອນວ່າ ພວກນັກລົງທຶນຊາວຕ່າງປະເທດທັງຫລາຍ ຈະຕ້ອງດໍາເນີນການຢ່າງລະມັດລະວັງທີ່ສຸດຢູ່ໃນມຽນມາເຖິງແມ່ນຈະມີການກະຈາຍກິດຈະ ການຂອງລັດ ໄປສູ່ພາກເອກະຊົນກໍຕາມ ເພາະວ່າສະຫະລັດ, ສະຫະພັນຢຸໂຣບ ແລະ ພວກລັດຖະບານອື່ນໆໄດ້ພາກັນນໍາໃຊ້ການລົງໂທດທາງເສດຖະກິດຫລາຍໆບັ້ນ ຕໍ່ລັດຖະ ບານໃນມຽນມານັ້ນ ເພື່ອຜັກດັນໃຫ້ມີການປະຕິຮູບທາງການເມືອງ ຫລາຍໆບໍລິສັດໃຫຍ່ໆຂອງມຽນມາ ເຊັ່ນ ບໍລິສັດ Myanmaar Economic Holdings ແມ່ນຖືກຈັດຢູ່ໃນບັນຊີລົງໂທດດັ່ງກ່າວ ນາງ Debbie Stothardt ນັກເຄຶ່ອນໄຫວດ້ານສິດທິ ກ່າວວ່າການປະຕິຮູບຕ່າງໆນັ້ນບໍ່ໄດ້ ປັບປຸງຊີວິດຄວາມເປັນຢູ່ຂອງຊາວມຽນມາສ່ວນໃຫຍ່ ໃຫ້ດີຂຶ້ນເລີຍ ຊຶ່ງນາງເດບບີ ກ່າວວ່າ “” ພວກເຈົ້າໜ້າທີ່ມຽນມາ ແລະພວກນັກວິເຄາະການເມືອງແຫ່ງຂົງເຂດບາງຄົນ ກ່າວວ່າ ການລົງໂທດຂອງພວກປະເທດຕາເວັນຕົກນັ້ນ ເປັນຕົ້ນເຫດສໍາລັບຄວາມທຸກຈົນຂອງ ປະເທດ ສະມາຄົມອາຊ່ຽນ ທີ່ມຽນມາກໍເປັນສະມາຊິກປະເທດນຶ່ງນັ້ນ ຢາກໃຫ້ມີການ ຍົກເລີກການລົງໂທດດັ່ງກ່າວ ພວກຜູ້ນໍາສະມາຄົມອາຊ່ຽນກ່າວວ່າ ການເລືອກຕັ້ງແລະການປ່ອຍຕົວ ທ່ານນາງອອງຊານ ຊູຈີ ຈາກການກັກບໍລິເວນນັ້ນ ສະແດງໃຫ້ເຫັນວ່າ ມຽນມາກໍາລັງສ້າງຄວາມກ້າວໜ້າໃນດ້ານການປະຕິຮູບທາງການເມືອງແລ້ວ ສະມາຄົມອາຊ່ຽນກ່າວວ່າ ເພາະສະນັ້ນ ຈຶ່ງສົມ ຄວນທີ່ຈະຍົກເລີກການລົງໂທດ ແຕ່ພວກກຸ່ມສິດທິຕ່າງໆກ່າວວ່າ ການປ່ຽນແປງຕ່າງໆນັ້ນ ຖືວ່າຍັງໄກຢູ່ຫລາຍ ຈາກການ ປະຕິຮູບຢ່າງແທ້ຈິງ ໂດຍສະເພາະເນຶ່ອງຈາກວ່າເວລານີ້ ລັດຖະບານທະຫານມຽນມາຍັງກັກ ຂັງພວກນັກໂທດການເມືອງ ຈໍານວນ ຫລາຍກວ່າ 2,000 ຄົນໄວ້ຢູ່ ແລະຍັງຮັກສາການ ຄວບຄຸມເສດຖະກິດ ຂອງປະເທດໄວ້ຢ່າງແໜ້ນໜຽວ ຢູ່ຕໍ່ໄປ